Japanese cosmetic dentistry in Houston TX
Korean implants dental in 08863
home teeth whitening La Mesa 91942
porcelain teeth in Valdosta Georgia
porcelain veneers average cost Pawleys Island
dental inlay 02215
Vietnamese cosmetic dental treatment in Texoma Texas
tooth removal Delray Beach
cost of veneers per tooth in Hamburg NJ - Astrodienst Guest user u1360040000
26-May-2016, 01:40 UT/GMT Sabinet | Volume 118, Issue 3298
Volume 118, Issue 3298, 2016
Die Kerkblad - Volume 118, Issue 3298, February 2016
Volume 118, Issue 3298, February 2016
Is dit El Niño of die El van El Niño? : van die redakteur
Met die skryf van hierdie artikel (6 Januarie) is ons land in een van die ergste droogtes in die geskiedenis vasgevang. Die droogte gaan ook met die mees versengende hittegolwe gepaard. Die skepping sug. Waar daar in ander jare wuiwende grasvlaktes en welige gesaaides was, lyk dit op talle plekke soos &apos;n woestyn. Talle diere het al gevrek, ook wilde diere. Op vele plekke is daar &apos;n skaarste aan die basiese lewensmiddel van water. Voedselsekerheid bedreig miljoene mense, en dit word verwag dat kospryse geweldig gaan styg. So kring die effek van die droogte na alle sektore van die samelewing uit. Ons harte gaan uit na ons boeregemeenskappe wat die ruggraat vorm van soveel gemeenskappe en wat werk aan derduisende mense verskaf. Die uitwerking van die droogte op die ekonomie en veral op die plattelandse gemeenskappe en bevolking is onberekenbaar.
Vergewing en krag vir &apos;n nuwe begin : uit die Woord
Selfverwyt kan jou vasgryp en jou kragte leeg tap. Dit maal in jou kop en jy bly aan jou sondes van gister en eergister dink. Jy lê wakker en in jou kom die vraag die hele tyd na vore: Hoekom het ek dit tog gedoen? Dit kan met &apos;n krisis in jou huwelik te doen hê, of &apos;n hartseer met jou kinders, of met een of ander misverstand in jou werkskring. Hoekom het ek dit gedoen? Soos roes vreet die selfverwyt jou. Is daar hoop op &apos;n nuwe begin? Hoe kan ek hiervan bevry word?
Kersfees en die twee nature van Christus : redaksioneel
Dit mag vir baie mense vreemd wees om in Februarie iets oor Kersfees te lees. Veral vir diegene vir wie Kersfees niks meer is as &apos;n klomp liggies, &apos;n groot ete en ligsinnige jolyt nie. Kersfees 2015 is inderdaad reeds byna twee maande verby. Vir gelowiges het die verkondiging van die Kersevangelie egter blywende betekenis. Dit gaan om die kernwaarheid van die verlossing, dat Jesus Christus mens geword het en onder ons kom woon het (Joh. 1:14). Hy het na hierdie wêreld gekom as die Verlosser, om by God versoening te doen vir die sondes van al die uitverkorenes, almal wat waarlik in Hom glo (alhoewel sy soendood vir die sondes van die hele menslike geslag genoegsaam was).
Uitdagings vir ons kerke aan die begin van 2016 : brandpunt
Miskien kom die woord "uitdaging" ietwat vreemd in kerklike kringe voor. My bedoeling is om &apos;n aantal sake te noem wat ek op hierdie stadium meen die aandag van ons kerke verg. Uiteraard het die kerke &apos;n duidelike roeping en &apos;n mens sal deurlopende roepingselemente kan opnoem, maar my bedoeling is om dié dinge uit te lig wat myns insiens op hierdie stadium akuut is en daarom besondere aandag van ons predikante, kerkrade, kategete en lidmate verg. Die lys is ook nie volledig nie, maar ek vertrou dat die paar wat ek noem, besinning oor die roeping van die kerke sal aanmoedig. Hoe relevant die onderskeie sake is en hoe hulle hanteer moet word, hang van die omgewing van &apos;n plaaslike kerk af.
Waar was God op daardie oomblik? Die teodisee-vraag gedurende die eintyd : fokus - Bybelse eskatologie (slot)
Elke gedagte wat nou volg, word met die grootste respek aangebied deur iemand wat self as gelowige daagliks met hierdie saak worstel.
Hoe belangrik is die Koninkryk van God in ons lewe? (2) : fokus
Die titel van die boek is Teologie van die Koninkryk. Studies in dogmatiek en etiek, en bevat artikels wat oor &apos;n periode van ongeveer drie dekades in wetenskaplike tydskrifte en boeke verskyn het. Meeste van die artikels het aanvanklik as voordragte by besondere geleenthede in Suid-Afrika asook in die buiteland gedien, maar is later in &apos;n meer wetenskaplike vorm gegiet. Talle van die artikels bestaan uit (&apos;n dikwels persoonlike) gesprek met &apos;n ander teoloog, soms meer waarderend, soms meer krities en soms duidelik afwysend - sover moontlik op &apos;n welmenende manier. In &apos;n vorige artikel is iets vertel van my boek oor Teologie van die Koninkryk, en is veral aandag bestee aan die gesag van die Bybel en hoe ons dit behoort te lees. Hierdie keer wil ons meer vertel van &apos;n gesprek oor ateïsme en ons belydenis oor God.
Buitengewone Algemene Sinode 2016 : fokus
Sedert 2000 beslaan dit 470 bladsye van die Handelinge van ons Nasionale en later Algemene Sinodes.
In 2009 het die Sinode in Januarie in reses gegaan en in Julie spesiaal daarvoor teruggekom en weer &apos;n besluit geneem.
In 2012 het die Sinode "vir die kantlyn geskop" en deputate aangewys om advies te gee oor die hantering daarvan.
In 2015 het ons &apos;n nuwe kerklike vergadering, genoemd &apos;n Spesiale Sinode, daarvoor in die lewe probeer roep.
So pas, in 2016, is &apos;n Buitengewone Algemene Sinode spesiaal daarvoor opgeroep.
Ek praat van die saak van vroue in die besondere dienste. Die geldende besluite was dié van 2003 dat vroue diakens kan word, en dié van die verlengde Sinode van 2009 dat vroue nie ouderlinge en predikante kan word nie. Een beswaarskrif teen die 2003-besluit, en ses teen die 2009-besluit, het die agenda van die 2016-Sinode uitgemaak.
Daar is hoop in droogte se greep : aktueel
Author Gerhard Verdoorn
Dit is asof die wêreld om ons aan&apos;t vergaan is. Dwarrelwinde jaag soos duiwelsasems oor die dorre aarde heen en gooi sandwalle teen heinings waaragter welige gewasse gewoonlik sou staan. Net &apos;n eensame brandkopkorhaan kraak-kraak eentonig in die verte, terwyl die waaierstertmeerkat in sy eie stert se skadu skuiling soek. Plek-plek lê gebeentes in kringe van wit mismerke waar aasvoële diere finaal tot stof laat terugkeer het. Waar is daar nog enige lewe? Waar is daar nog enige hoop?
Homoseksualisme en die veranderende tydsgees : diskussie
Source: Die Kerkblad 118, pp 17 –18 (2016)
Die redaksie het &apos;n brief ontvang van br. Jan P Bosman van Randburg na aanleiding van artikels oor die besluit van die NG Kerk oor homoseksualisme in Die Kerkblad van November 2015. Die redaksie lewer nie kommentaar op die brief nie, maar plaas wel bydraes deur prof. Pieter Stoker en prof. Wynand Putter wat op br. Bosman se versoek in sy brief betrekking het.
Aanvaar Bybelse mensbeskouing : diskussie
Author Pieter Stoker
Source: Die Kerkblad 118, pp 18 –20 (2016)
Die Calvinistiese lewens- en wêreldbeskouing gaan daarvan uit dat die soewereiniteit van God, die Koningskap van Christus en die lig van die Heilige Skrif vir elke faset van die mens se lewe geld. Dit geld ook vir die mens se mensbeskouing en sy/haar wetenskapsbeoefening.
Homoseksualisme : biologiese afwyking? Omgewingsgevolg? : diskussie
Source: Die Kerkblad 118, pp 19 –20 (2016)
Met die onlangse besluit van die Algemene Sinode van die NG Kerk om Homoseksualisme as lewenswyse te aanvaar, is die spreekwoordelike knuppel in die hoenderhok gegooi. Vanweë die GKSA se verbintenis met die NGK enersyds, kon die GKSA nie swyg nie. Andersyds is dit &apos;n saak wat alle Christene raak. Ook om hierdie rede mag ons nie swyg nie.
Die Burgersdorp Kultuurhistoriese Museum : brokkies uit ons kerkgeskiedenis
Source: Die Kerkblad 118, pp 21 –23 (2016)
Prof. Bouke Spoelstra het sy proefskrif geskryf oor die "Doppers in Suid-Afrika". Hy was ook vir baie jare betrokke by die Burgersdorpse Kultuurhistoriese Museum. In hierdie en moontlik volgende artikels, deel hy met ons &apos;n onontginde deel van ons geskiedenis).
Die ja-woord is uit ... : knuppel in die kerkhok
"Wat gaan ons sing?", vra die dominee vir die aanstaande bruidspaar. "Nee dominee, ons gaan nie sing nie. Die &apos;venue&apos; het nie &apos;n orrel of &apos;n klavier nie". Maar die dominee staan by sy punt: Sing gaan daar gesing word. "Dan maar &apos;n &apos;back track&apos; reël, ons speel in elk geval &apos;Chariots of Fire&apos; as die bruid inkom." Of so nie, dan net "Juig al wat Leef" en "Laat Heer u seën", as die dominee sal insit. "O ja dominee, en moenie vergeet van &apos;You may kiss the bride&apos; nie ...".
Emeriti kuier saam : van oraloor
Jare saam in die bediening bring &apos;n besondere band tussen predikante. Saam kon oor baie jare bande gesmee word in die bediening ... deur advies van mekaar te ontvang ... op kerklike vergaderings saam te worstel met vraagstukke ... voorwaar mooi bande van liefde word gebind.
GK Ermelo vier eeufees : van oraloor
Author J.J.J. (Kobus) Erasmus
Source: Die Kerkblad 118, pp 24 –25 (2016)
Dit was &apos;n verruklike naweek met groot opgewondenheid. Die gedagtes vir die fees het al in 2014 begin. Dit het momentum opgebou tot die naweek van 24 en 25 Oktober 2015. &apos;n Komitee onder leiding van &apos;n bekwame Hennie du Plessis (ouderling) is saamgestel.
GK Groblersdal vier 75 jaar : van oraloor
Author Elsa Du Plessis
Die Geref. Kerk Groblersdal het die naweek van 11-13 September 2015 hulle 75ste bestaansjaar gevier.
Totius-standbeeld vanaf Potchefstroomkampus van NWU geskuif : van oraloor
Author Giel Erasmus
As gevolg van die openbare debat rondom die beeld van Totius op die Potchefstroom-kampus van die NWU, maar meer spesifiek sy verbintenis en bydrae tot die Gereformeerde Kerke in Suid-Afrika, het die Bestuur van die Administratiewe Buro sy Eiendomskomitee opdrag gegee om met die Potchefstroom-kampusbestuur van die NWU in gesprek te tree. Die kampusbestuur is versoek om, sou daar besluit word om die beeld van die kampus te verwyder, te oorweeg om dit aan die GKSA toe te vertrou vir plasing op eiendom in Potchefstroom wat aan dié kerkverband behoort. Die feit dat die teenwoordigheid van die beeld op die kampus vir sommige tot aanstoot is, word betreur, veral in die lig daarvan dat Totius &apos;n belangrike rol vervul het in die totstandkoming van die universiteit. Die versoek aan die NWU om die beeld aan die GKSA toe te vertrou, was ook geneem om ongegronde persepsies en omstredenheid te beëindig.
Van hooploosheid na hoop in De Hoop : van oraloor
U is waarskynlik bewus van die hartseer situasie wat &apos;n paar jaar gelede ontstaan het toe daar &apos;n skeiding onder die Gereformeerde Kerke in Sinode Soutpansberg ontstaan het. Dit het tydens die herstrukturering van meerdere vergaderings in die GKSA plaasgevind. Party gemeentes het besluit om met gemeentes in die GKSA in meerdere vergadering te vergader en ander gemeentes het besluit om in Sinode Soutpansberg aan te bly.
Ds. Abraham Jacobus Coetsee 21 April 1929 - 26 Julie 2015 : in dankbare herinnering
Source: Die Kerkblad 118, pp 29 –31 (2016)
Abraham Jacobus Coetsee, ook bekend as Proppie by baie oudstudente en medeleraars, ontslaap in die ryke ouderdom van 86 jaar, 3 maande en 5 dae. Met sy stille heengaan na &apos;n kort siekbed kom ds. Awie se dienswerk hier op aarde ten einde.
Ds. PGW (Pieter) du Plessis 18 Januarie 1928 - 29 Julie 2015 : in dankbare herinnering
Ds. Pieter is na &apos;n skielike terugslag in sy gesondheid in die Montana-hospitaal in Pretoria opgeneem. Net voor sy operasie het hy nog vir sy vrou, tannie Ina, en die kinders &apos;n gebed gedoen. Met &apos;n handgewuif is hy die teater in gestoot. Na die operasie het hy nie weer sy bewussyn herwin nie en is enkele dae later op 87-jarige ouderdom oorlede.